Und gab sein stabe in die hant
mit dem verborgen golt
dem Archetimo obgenant,
der im den halten solt;
und er hub auf beid hende,
sprach laut vor iederman:
»Das gold ich wol entpfangen hab
von dir, Archetimo,
das ich dir kürzlich widergab;
darauf schwer ich also
den eid an disem ende,
das ich das golt nicht han.«
Mit disem liste und betrug
vermeint er zu betriegen
menschen und auch die götter klug,
der warheit obzusiegen,
der geiz in gar verblendet het;
aber der götter schar
in balt zu schanden machen tet,
macht sein tück offenbar.
Archetimus ellende
da überwunden stan.